Med tiden fik gymnasier den moderne betydning: læreanstalter, der har ret til at dimittere elever til universiteter. Foruden i Tyskland kendes betegnelsen i [[Østrig]], [[Rusland]], [[Danmark]], [[Norge]], [[Sverige]] og [[Nederland]]. I Danmark oprettedes der [[latinskole]]r efter reformationen i de fleste [[Købstæder i Danmark|købstæder]]. De første skoler ved navn gymnasium grundlagdes i [[1529]] i [[Malmø]] (nedlagt [[1537]]) og i [[Lund (Sverige)|Lund]] [[1620]] (nedlagt [[1668]]). I [[Odense]] blev der oprettet et gymnasium i [[1621]], som blev lagt sammen med [[Odense Katedralskole]] i [[1802]]. I Danmark blev [[latinskole]]rne (også kaldt: lærde skoler) i [[1903]] til gymnasier. De af skolerne, der var blevet statsejede, kaldte man [[statsskole]]r. Nogle skiftede navn, da [[Amtsovertagelsen af de statslige gymnasier|ejerskabet overgik til amterne 1. januar 1986]] (fx ''Frederiksborg Statsskole'' til [[Frederiksborg Gymnasium og HF]]), mens andre beholdt det gamle navn (fx [[Horsens Statsskole]]). Da amterne blev nedlagt i [[2007]], overgik de amtsejede gymnasier til at være [[selvejende institution]]er. I Danmark er var pr. [[2014]] 168 institutioner, der udbyder stx, hf eller [[International Baccalaureate|IB]]-eksamen.<ref>{{kilde|url=http://www.danskegymnasier.dk/wp-content/uploads/2014/11/gymnasiet-i-tal-2014_web.pdf|title=Det almene gymnasium i tal|publisher=Danske Gymnasier|access-date=15. september 2016|archive-date= 6. november 2015|archive-url=https://web.archive.org/web/20151106140719/http://www.danskegymnasier.dk/wp-content/uploads/2014/11/gymnasiet-i-tal-2014_web.pdf|url-status=dead}}</ref>
Uddannelse Uddannelsesinstitutioner